internet vaartha 146 Views
ప్రభుత్వరంగ బ్యాంకుల షేర్లలో భారీ పతనం
ముంబై : భారత్‌ ఈక్విటీ మార్కెట్లు రెండేళ్ల క్రితం మేనెలనాటి కనిష్టస్థాయికి చేరాయి. ప్రభుత్వరంగ బ్యాంకులు ఎక్కువనష్టాల పాలయ్యాయి. రానిబాకీల నిమిత్తం, ఎన్‌పిఎల నిమిత్తం ఎక్కువ కేటాయింపులు చేయడమే ఇందుకు కీలకం. ఎస్‌అండ్‌పి బిఎస్‌ఇ సెన్సెక్స్‌ 282 పాయింట్లు దిగువన 23,759 పాయింట్లవద్ద నమోదయితే నిఫ్టీ50 సూచి 83పాయింట్ల దిగువన 7216 పాయింట్లవద్ద స్థిరపడింది. ఇక బిఎస్‌ఇ మిడ్‌క్యాప్‌, స్మాకల్‌కాప్‌ సూచీలు ఒకటిశాతం, 1.4శాతం చొప్పున దిగజారాయి. మార్కెట్లపరంగా బిఎస్‌ఇలో మొత్తం 1994 కంపెనీలషేర్లు నష్టా లపాలయితే 654 కంపెనీల షేర్లు స్వల్ప లాభాలు చవిచూశాయి. చైనా అనిశ్చితి, అమె రికా కార్పొరేట్‌ఫలితాలు, విదేశీ సెంట్రల్‌ బ్యాంకుల విధివిధానాలు వంటివి ఎక్కువ కీలకం అయ్యాయి. వీటితోపాటు బ్యాంకుల స్థిరాస్థి ప్రమాణాలు, కార్పొరేట్‌ ఫలితాలు క్షీణించడం వంటివి ఇన్వెస్టర్లను అప్రమత్తం చేసినట్లు స్పష్టం అవుతోంది. విదేశీ పోర్టుఫోలియో నిధుల రాక కొంతమేరతగ్గింది. అస్థిర ఆర్థికవ్యవస్థ ఉందని నిపు ణులు అంచనాలు వేస్తున్నారు. డాలరుతో రూపాయి విలువలు 67.91 రూపాయలుగా చెలా మణీ అయింది. అంతకుముందు 67.90 రూపా యలవద్ద స్థిరపడింది. ఇక విదేశీ మార్కెట్ల ను చూస్తే బ్యాంకింగ్‌ రంగం యూరోజోన్‌ రీజియన్‌లో ఆందోళనకరంగా ఉంది. జపాన్‌షేర్లు కూడా 16 నెలల కనిష్టస్థాయికి దిగజారాయి. యెన్‌విలువలు పెరగడమే ఇందుకు కీలకమని భావిస్తున్నారు బెంచ్‌మార్క్‌ నిక్కీ 2.4శాతం దిగజారి 16వేల పాయింట్లవద్ద స్థిరడింది. చివరిగా 15,713.39 పాయింట్లకు చేరింది. సింగపూర్‌ స్ట్రెయిట్‌టైమ్స్‌ 1.6శాతం క్షీణించింది. యూరోపియన్‌ షేర్లు బుధవారం కొంత రికవరీ అయ్యాయి. విలీనాలు, కొనుగోళ్లు వంటివి సెంటిమెంట్‌ను పెంచాయి ఫ్రాన్స్‌ సిఎసి, జర్మనీ డాక్స్‌ రెండుశాతం చొప్పున పెరిగితే లండన్‌ ఎఫ్‌టిఎస్‌ఇ 1శాతం పెరిగింది. ఇక దేశీయ స్టాక్‌ మార్కెట్లను చూస్తే బ్యాంకింగ్‌సూచీ రెండుశాతం క్షీణించింది. ఎన్‌ఎస్‌ఇ బ్యాంక్‌ నిఫ్టీ 1.9శాతంగా నమోదయింది. పిఎస్‌యు బ్యాంక్‌నిఫ్టీ 5.4శాతం దిగజారింది. మొత్తం ఎస్‌అండ్‌పి బిఎస్‌ఇ 500 జాబితా లో 147 కంపెనీల షేర్లు 2014 మేనెల 15వ తేదీనాటి కనిష్టస్థాయిని నమోదుచేసాయి. ప్రభుత్వరంగ బ్యాంకులపరంగాను, మెటల్‌, ఇన్‌ఫ్రా, రియాల్టీ, ఆయిల్‌ అండ్‌ గ్యాస్‌ రంగాలు ఎక్కువ అమ్మకాల ఒత్తిడిని చవిచూసాయి. ఓరి యంటల్‌ బ్యాంక్‌ ఆఫ్‌ కామర్స్‌, బ్యాంక్‌ ఆఫ్‌ ఇండి యా, యూకో బ్యాంకు, ఇండియన్‌ ఓవర్సీస్‌ బ్యాంకు, దేనా బ్యాంకు, అలహాబాద్‌ బ్యాంకు, సిండికేట్‌ బ్యాంకు, పంజాబ్‌ నేషనల్‌ బ్యాంకులు 50శాతందిగజారి మేనెల 2014నాటి ధరలనే ఇంట్రాడే లావాదేవీల్లో నమోదుచేశాయి. పంజాబ్‌ నేషనల్‌ బ్యాంకు నష్టాలు మరింతపెరిగి 9శాతం షేర్లు దిజారాయి. 93శాతం నికరలాభం తగ్గడమే ఇందుకు కీలకం. సెంట్రల్‌ బ్యాంక్‌ ఆఫ్‌ ఇంవడియా 12.4శాతం దిగజారింది. నికరనష్టం 837 కోట్లకు చేరడమే ఇందుకుకీలకం. కేటాయింపులు 1499 కోట్లకు కేటాయించింది. స్థూల ఎన్‌పిఎలు 8.95 శాతంగాపెరిగాయి. దేనాబ్యాంకు కూడా 662.85 కోట్లు నష్టం చవిచూసింది. కేటాయింపులే పెరిగా యి. ఆదాయపుపన్ను మినహాయిస్తే నాలుగురెట్లు పెరిగి 966.95 కోట్లుగా కేటాయింపులున్నాయి. బ్యాంకు షేర్లు ఏడుశాతం దిగజారాయి. స్టేట్‌ బ్యాంక్‌ ఆఫ్‌ ఇండియా 4.6శాతం దిగజారింది. గురువారం మూడోత్రైమాసిక ఫలితాలను వెల్లడిస్తుంది. ఇతరత్రా ప్రభుత్వరంగ బ్యాంకు ల్లో బ్యాంక్‌ ఆఫ్‌ బరోడా ఐదుశాతం క్షీణిం చింది. కెనరాబ్యాంకు 4శాతం క్షీణించింది. డాక్టర్‌ రెడ్డీస్‌ లాబ్స్‌ రెండుశాతం దిగువన ముగిసింది. నికరలాభం 579.2 కోట్లు ఆర్జించింది. రాబడులు తక్కువవృద్ధిని నమోదుచేశాయి. ఇతరత్రా చూస్తే లూపిన్‌ సిప్లా 2నుంచి 3.7శాతం చొప్పున దిగజారాయి. తనఖా సంస్థ హెచ్‌డిఎఫ్‌సి, టాటా3మోటార్స్‌ 3.2నుంచి ఏడుశాతం చొప్పున ఉన్నాయి. ఇంటర్‌గ్లోబ్‌ ఏవియేషన్‌ ఇండిగో దిగజారి ట్రేడింగ్‌ నిర్వహిం చింది. జస్ట్‌డయల్‌ కొంత కోలుకుని 483 రూపాయలుగా నమోదుచేసింది. అపోలో టైర్స్‌ 10.7శాతంగా ఉంది. 51శాతం ఏటికేడాది చొప్పున నికరలాభాలు పెరగడమే ఇందుకు కీలకంగా మారింది. మొత్తం మీద వారంలో మూడోరోజు కూడా ఈక్విటా మార్కెట్లు నష్టాల్లోనే ముగిసాయి.